*PRILOGE - Obrazec št. 11*

**VZOREC POGODBE**

**POGODBA – Prestavilo ceste LC 450 101 v Cirkovcah in asfaltiranje ceste »odcep Slavič« v Podkraju**

ki jo sklepajo

**Mestna občina Velenje**

Titov trg 1, Velenje

Podračun EZR MOV št. SI56 0133 3010 0018 411

ID za DDV št.: SI49082884

Matična številka: 5884268

ki jo zastopa **Peter DERMOL, župan**

***(v nadaljevanju kot naročnik)***

in

**Izvajalec:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Št. transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(v nadaljevanju kot izvajalec)***

UVODNE DOLOČBE

člen

Pogodbeni stranki uvodoma ugotavljata, da je bil izvajalec izbran na podlagi javnega razpisa po odprtem postopku, objavljenega dne ……. ….na Portalu javnih naročil, št. objave …………/2021 in obveščen z odločitvijo o oddaji naročila št. ……………………… z dne \_\_\_\_\_\_\_\_\_.

PREDMET POGODBE

člen

Predmet pogodbe je »Prestavilo ceste LC 450 101 v Cirkovcah in asfaltiranje ceste »odcep Slavič« v Podkraju« in zajema reskonstrukcijo dela ceste, izgradnjo pločnika ter izgradnjo AB opornega zidu, ter asfalterska dela in sicer večinoma zajema:

- preddela,

- rušitvena dela,

- zemeljska dela,

- cestarska in gradbena dela,

- montažna dela,

- zaključna dela.

Izvajalec bo dela izvedel v skladu z veljavno gradbeno zakonodajo in v obsegu z naslednjimi dokumenti, ki so priloga in sestavni del te pogodbe:

Ponudba izvajalca z vključenim predračunom številka \_\_\_\_\_\_\_\_\_\_\_\_\_\_\_\_\_\_\_\_\_\_\_(navedba številke in datuma ponudbe izbranega ponudnika) in

Razpisna dokumentacija naročnika številka.

1. člen

Izvajalec se obvezuje, da bo vsa dela izvedel skladno s pogoji, ki so bili določeni v razpisni dokumentaciji naročnika in svojo ponudbo z dne \_\_\_\_\_\_\_\_\_\_, na podlagi katere je bil izbran in je kot priloga sestavni del te pogodbe. Izvajalec se zavezuje dela opraviti vestno in kvalitetno, v skladu s projektno dokumentacijo, pravili stroke, veljavnimi zakoni, nacionalnimi tehničnimi predpisi in standardi ter z uporabo materialov zahtevane kvalitete, ki ustrezajo veljavnim tehničnimi specifikacijami (standardi in tehnična soglasja) in imajo predpisane certifikate kakovosti.

Izvajalec se zavezuje da bo izvedel druga spremljajoča dela, ki bodo potrebna za izvedbo predmeta te pogodbe, ne glede na njihovo vrsto in obseg in ne glede na to ali so izrecno navedena v tej pogodbi oz. razpisni dokumentaciji in pogodbenih specifikacijah.

Izvajalec se obvezuje, da bo za dogovorjeno ceno opravil vsa dela, potrebna do izpolnitve vseh pogodbenih obveznosti, naročnik pa se obvezuje plačati za opravljena dela ceno, določeno s to pogodbo. Izvajalec se obvezuje izvesti dela iz te pogodbe po sistemu obračuna del po enoti mere po popisu za fiksno in nespremenljivo enotno ceno do zaključka del. Izključen je vpliv podražitev materialov med gradnjo ter vpliv morebitnega zakonskega povečanja stopnje obdavčitve na končno ceno.

Izvajalec je upošteval predviden termin opravljanja dela in mu je poznan predmet pogodbe in vsi riziki, ki bodo spremljali delo. Seznanjen je z razpisnimi zahtevami in s prejeto tehnično dokumentacijo ter so mu razumljivi in jasni pogoji in okoliščine za pravilno in pravočasno izvedbo del.

Naročnik si pridržuje pravico obseg del zmanjšati, pri čemer izvajalec nima pravice do kakršnihkoli zahtevkov iz naslova neoddanega dela javnega naročila. Izvajalec prav tako ne bo mogel uveljavljati naknadnih podražitev iz naslova nepopolne ali neustrezne razpisne dokumentacije za tiste dele izvedbe javnega naročila, ki v razpisni dokumentaciji niso bili ustrezno opredeljeni, pa bi jih glede na predmet javnega naročila in na celotno dokumentacijo izvajalec lahko predvidel.

**POGODBENA CENA**

1. člen

Izvajalec se obvezuje, da bo dela, ki so predmet te pogodbe, opravil po cenah, ki jih je navedel v predračunu z dne \_\_\_\_\_\_\_\_\_\_\_\_\_\_\_, ki je sestavni del izvajalčeve ponudbe.

Izvajalec se obvezuje izvesti dela iz te pogodbe po sistemu “obračuna del po enoti mere” za pogodbeno ceno:

**Prestavilo ceste LC 450 101 v Cirkovcah in asfaltiranje ceste »odcep Slavič« v Podkraju**

**Skupaj brez DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR**

**DDV (22 %) :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR**

**Skupaj z DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR**

(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Naročnik izjavlja, da je naročena gradbena storitev namenjena neobdavčljivi dejavnosti iz 5. odstavka 5. člena ZDDV-1 in naročnik ni plačnik DDV po 76. a členu ZDDV-1.

Vrednost del se financira s sredstvi proračunske postavke 40213023 - LC 450 100 Škale - Hrastovec - Šk. Cirkovce in 40213156 – Obnova cest izven koncesije.

1. člen

Cene na enoto del so fiksne in nespremenljive do konca izvajanja predmetnega javnega naročila. V končni pogodbeni ceni so zajeti tudi vsi stroški za izvedbo dogovorjenih del, predvidenih s projektno dokumentacijo, pa tudi dela, ki s projektno dokumentacijo niso predvidena, so pa predpisana z veljavnimi predpisi, soglasji in pravili stroke, ali če so potrebna za zagotovitev varnosti, stabilnosti in funkcionalnosti objekta.

V končni pogodbeni ceni so zajeti tudi naslednji stroški (kjer niso ločeno opredeljeni, se šteje da so vključeni v ceno povezanih postavk):

- vrednost vseh del po popisu s potrebnim materialom, z dostavo, montažo in vsemi potrebnimi deli, vsa pripravljalna, zaključna in izvedbena dela, vsa pomožna dela za izvedbo pogodbenih del,

- stroški pripravljalnih del, organizacije, vodenja, ureditve, zaščite in varovanja gradbišča do primopredaje objekta, vključno s postavitvijo vseh potrebnih začasnih objektov (sanitarije, pisarna na gradbišču, ipd.)

- stroški izdelave in postavitve gradbiščne table v skladu z veljavno zakonodajo,

- stroški režijskih delavcev, odgovornega vodje del, vodje gradbišča in delovodje,

- stroški za izvedbo del preko rednega delovnega časa;

- stroški ureditve in varovanja skladiščne kapacitete za material tega naročila skozi celoten potek izvedbe del,

- stroški vsakodnevnega sprotnega čiščenja gradbišča,

- stroški deponij, odvozov gradbenih odpadkov z vsemi taksami,

- stroški nabave in vgradnje vsega materiala in opreme, predvidenega za vgradnjo z vsemi potrebnim veznim, pritrdilnim, drobnim in ostalim materialom,

- stroški izdelave ali najema in koriščenja, montaže in demontaže vseh delovnih ter zaščitnih odrov, ograj ipd.,

- stroški prevozov, raztovarjanja in skladiščenja na gradbišču ter notranjega transporta na gradbišču,

- stroški prostora za skupne sestanke z naročnikom,

- stroški prostora na gradbišču za nadzornika in naročnika,

- stroški izvedbe priključkov na omrežja, obratovalni stroške gradbišča, stroške energije, vode, TK priključkov, razsvetljave za nočno delo in morebitne ostale stroške v času gradnje,

- stroški izvedbe začasnih priključitev za potrebe nemotene oskrbe porabnikov s komunalnimi dobrinami,

- stroški zaključnih del na gradbišču z odvozom odvečnega materiala in stroške vzpostavitve prvotnega stanja,

- stroške vzdrževanja začasnih internih poti na gradbišču in stroške čiščenja javnih ter drugih poti in okolja izven gradbišča, ki jih bo onesnažil s svojimi vozili ali deli izvajalec ali njegov podizvajalec,

- stroški zavarovanja gradbišča v času izvedbe del in delavcev ter materiala na gradbišču v času izvajanja del, od začetka do predaje objekta.

- vsi stroški predpisanih ukrepov varstva pri delu in varstva pred požarom, ki jih mora izvajalec obvezno upoštevati ter stroške ureditve gradbišča in izvajanja skupnih ukrepov za zagotavljanje varnosti in zdravja na gradbišču v skladu z varnostnim načrtom,

- stroški za popravilo morebitnih škod, ki bi nastale na objektu, kot celoti oz. delu objekta, dovoznih cestah, zunanjem okolju, komunalnih vodih in priključkih po krivdi izvajalca,

- povračilo škode, povzročene tretjim osebam ali odškodnine za poškodbe tretjih oseb,

- stroški vseh predpisanih kontrol materialov, atestov, certifikatov in garancij za materiale vgrajene v objekt, stroški nostrifikacije in meritev pooblaščenih institucij, potrebnih za uspešno primopredajo del, pri čemer morajo biti dokumenti obvezno prevedeni v slovenščino in nostrificirani s strani pooblaščene institucije v RS,

- stroški priprave in dobave delavniških risb, tehnoloških in ekonomskih elaboratov,

- stroški zakoličbe objekta in zaščite obstoječih komunalnih naprav (križanja in približevanja) in označitev v skladu z zahtevami upravljavcev ter stroški upravljavskega nadzora,

- stroški v zvezi z Dokazilom o zanesljivosti objekta, navodili za obratovanje in vzdrževanje, poročilo ravnanja z odpadki, ipd.

- stroški za popravilo morebitnih škod, ki bi nastale na objektih, dovoznih cestah, zunanjem okolju, komunalnih vodih in priključkih po krivdi izvajalca,

- stroški strokovne odprave vseh napak v zvezi s pogodbeno dogovorjenimi deli,

- vsi manipulativni in ostali stroški (zapore cest, potrebna dovoljenja za dela ipd.), ki jih bo imel izvajalec pri izvedbi predmeta te pogodbe,

- morebitni ne-našteti, a za izvedbo neobhodno potrebni ostali stroški.

Pogodbena vrednost je določena na podlagi predvidenega obsega del in enotnih cen, ter je specificirana v ponudbi, navedeni v 3. členu te pogodbe.

#### OBVEZNOSTI NAROČNIKA

1. člen

Naročnik se obvezuje:

* izvajalca uvesti v delo v najkrajšem možnem času po uveljavitvi te pogodbe;
* pred pričetkom del izvajalcu predati vsa dovoljenja, projektno dokumentacijo, popise del oziroma specifikacijo potrebnih del;
* prijaviti gradbišče v skladu z veljavno gradbeno zakonodajo;
* sodelovati z izvajalcem s ciljem, da se prevzete obveznosti izvršijo pravočasno in v obojestransko zadovoljstvo;
* dati na razpolago izvajalcu vso dokumentacijo in informacije, s katerimi razpolaga in so za realizacijo investicije potrebne;
* pravočasno obveščati izvajalca o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti;
* zagotoviti strokovno nadzorstvo nad gradnjo v skladu z veljavno zakonodajo;
* dokončana dela prevzeti po količini in kvaliteti najkasneje 10 dni po prejetju izvajalčevega obvestila, da so dela opravljena skladno s pogodbenimi določili in da so odpravljene vse morebitne napake, ki bi bile opažene na predhodnih pregledih.
* urediti plačilne obveze, izhajajoč iz pogodbe.

#### OBVEZNOSTI IZVAJALCA

1. člen

V zvezi z izvajanjem del po tej pogodbi je izvajalec dolžan:

* izvršiti dela po projektih za izvedbo, opisih del in predračunu ter drugih pogojih pogodbene dokumentacije solidno, pravočasno, kvalitetno in strokovno pravilno, s skrbnostjo dobrega gospodarstvenika in strokovnjaka, v skladu z veljavnimi tehničnimi predpisi, standardi in gradbenimi normativi, projektno dokumentacijo, razpisno dokumentacijo in to pogodbo;
* upoštevati Uredbo o uporabi fluoriranih toplogrednih plinov in ozonu škodljivih snoveh (Uradni list RS, št. 60/16, 49/20 - ZIUZEOP);
* v roku 15 dni po pridobitvi primopredajnega zapisnika izročiti naročniku finančno zavarovanje za odpravo napak v garancijskem roku, v višini 5 % skupne pogodbene vrednosti z DDV, kot jamstvo za odpravo pomanjkljivosti, reklamiranih v garancijskem roku za kvaliteto izvršenih del;
* obvestiti naročnika o pričetku in dokončanju del;
* organizirati gradbišče, urediti dostopne poti in deponije na gradbišču;
* postaviti gradbiščno tablo skladno z zakonodajo in zahtevami investitorja;
* še pred pričetkom del predložiti načrt ureditve gradbišča ter elaborat zakoličenja, ter naročniku predati podatke za prijavo gradbišča;
* izvajati dela upoštevajoč varnostne ukrepe na gradbišču v smislu predpisov o varstvu pri delu, protipožarnem varstvu, ukrepov za varovanje premoženja ter zavarovanje gradbišča in dostopov v območju gradbišča in sosednjih objektov;
* pred pričetkom del dokumentirati nulto stanje zemljišč, dovoznih poti, vseh bližnjih objektov in druge infrastrukture, ki bo uporabljena in nato po končanih delih na svoje stroške povrniti v prvotno stanje (škoda na objektih, infrastruktura, itd.);
* ščititi interese naročnika;
* pravočasno opozoriti naročnika na morebitne ovire pri izvajanju del;
* omogočiti naročniku opravljanje strokovnega nadzorstva in ravnati po vsaki zahtevi, ki jo poda naročnik v zvezi s strokovnim nadzorstvom;
* za vse vgrajene materiale in opremo pred njihovo vgradnjo dostaviti naročniku oziroma odgovornemu nadzorniku v potrditev ustrezne vzorce skupaj z veljavno atestno dokumentacijo oziroma dokazili o skladnosti materiala z veljavno zakonodajo, za izvršena dela pa poročila pooblaščenih institucij o izvršenih preiskavah in meritvah;
* vgrajevati samo prvovrstne materiale v kvaliteti, predvideni s popisom del in tehničnimi specifikacijami, v nasprotnem primeru pa takoj odstraniti z gradbišča neustrezen material in/ali sanirati neustrezno izvedeno delo na način, ki bo zadovoljil pravila stroke;
* naročniku skladno z roki iz te pogodbe predati dokazilo o zanesljivosti objekta ter navodila za obratovanje in vzdrževanje objekta, dokazila (ateste) o vgrajenih materialih, konstrukcijah in opremi ter celotno PID projektno dokumentacijo;
* v primeru, kadar bo naročnik to zahteval, pri organizaciji, ki jo bo določil naročnik, naročiti posebne preiskave (če bo dokazan sum o neustreznosti materiala ali izvedenih del, bo stroške takih preiskav nosil izvajalec, sicer pa naročnik);
* na svoje stroške vzdrževati začasne interne poti na gradbišču in očistiti javne ter druge poti izven gradbišča, ki jih bo kot izvajalec oz. njegovi podizvajalci onesnažil s svojimi vozili ali deli;
* na gradbišču z zavarovanjem in svojim ukrepi poskrbeti za varnost objekta in del, opreme, naprav in instalacij, delavcev, mimoidočih, prometa, sosednjih objektov in neposredne okolice, kakor tudi označiti gradbišča, skladno z veljavno zakonodajo;
* pogodbena dela in material v času od pričetka del do predaje objekta zavarovati za osnovni riziko zavarovanja gradbene dejavnosti in odgovornosti proti tretjim osebam pri svoji zavarovalnici skladno z določbami te pogodbe in razpisne dokumentacije;
* za vse vgrajene materiale je izvajalec dolžan imeti na objektu veljavno atestno dokumentacijo pred njihovo vgradnjo oziroma izjave o skladnosti proizvodov. Na objektu mora izvajalec hraniti poročila o izvršenih preiskavah in poročila o meritvah;
* od začetka izvajanja del do dneva izročitve objekta primerno varovati izvedena dela, opremo in material pred okvarami, propadanjem in uničenjem ter vremenskimi vplivi;
* po končanih gradbenih delih z gradbišča odstraniti ves odpadni material, ki je ostal po izvajanju gradbenih del in počistiti gradbišče ter objekt, ki je predmet te pogodbe;
* izročiti naročniku zavarovanje za odpravo napak v garancijski dobi ter drugo z zakonom zahtevano dokumentacijo za izvedbo tehničnega pregleda (v kolikor je ta zahtevan);
* voditi gradbeni dnevnik in knjigo obračunskih izmer ter drugo gradbiščno dokumentacijo;
* seznaniti vse svoje morebitne podizvajalce z razpisno dokumentacijo in razpisnimi pogoji;
* izpolnjevati vse obveznosti do svojih podizvajalcev na način in pod pogoji, kot izhajajo iz te pogodbe;
* dostaviti naročniku vso ostalo dokumentacijo v smislu veljavne gradbene zakonodaje;
* takoj po odpravi pomanjkljivosti pisno obvestiti naročnika, da so pomanjkljivosti odpravljene;
* naročniku predati objekt.

**SPREMEMBA VREDNOSTI POGODBE**

1. člen

V zvezi z izvedbo del, ki bi nastala zaradi spremenjenih okoliščin in v primeru povečanja obsega del, ki ga ob sklenitvi te pogodbe ni bilo mogoče predvideti, ali spremembe količin, ki bi vplivale na znižanje ali zvišanje pogodbene vrednosti, je potrebno o tem skleniti pisni aneks k pogodbi. Nepredvidena oz. spremenjena dela in material, ki niso navedena v ponudbi izvajalca, naročnik prizna samo po predhodnem dogovoru in vpisu v gradbeni dnevnika, in sicer po vnaprej dogovorjenih cenah.

Pogodbeni stranki sta soglasni, da za vsa morebitna dodatna ali nepredvidena dela, za katera bosta pogodbeni stranki sklenili aneks k tej pogodbi, oz. bo ta dela naročnik potrdil, veljajo cena in kvaliteta, navedena v 4. in 5. členu te pogodbe. Če je izvajalec v predračunu podal eventualni popust, velja ta popust tudi za vsa morebitna dodatna ali nepredvidena dela ali material.

1. člen

O kakršnih koli nepredvidenih delih mora izvajalec takoj pisno obvestiti naročnika in mu brez predhodnega poziva s strani naročnika dostaviti predračun teh del. Dodatnih del, ki niso opredeljena s to pogodbo, izvajalec ne sme začeti izvajati brez predhodnega soglasja naročnika.

V kolikor naročnik z vpisom v gradbeni dnevnik zahteva od izvajalca izvedbo del, ki s pogodbo niso predvidena in dogovorjena, skleneta pogodbeni stranki aneks k tej pogodbi po cenah materiala in dela, ki so navedene v osnovni ponudbi, vključno z vsemi popusti.

Za dodatna dela (presežna, manjkajoča, nepredvidena, …) ali nova dela - pozneje naročena, ki bi se izkazala za potrebna šele po sklenitvi te pogodbe, lahko naročnik odda naročilo izvajalcu osnovnega naročila, skladno z določbami 95. člena ZJN-3. V primerih iz navedenega člena se lahko pogodba o izvedbi javnega naročila spremeni brez novega postopka javnega naročanja.

Z izvajalcem se v tem primeru sklene aneks k osnovni pogodbi.

S strani naročnika nepotrjene tehnologije dela, ki bi imele za posledico večje količine izvedenih del ali odškodnine tretjim osebam, niso predmet stroškov naročnika.

1. člen

Izvajalec lahko, ko gre za izvajanje dodatnih oziroma več del, prične po potrditvi obsega del s strani naročnika.

**ROKI IZVAJANJA DEL**

1. člen

Izvajalec se zavezuje naročniku v treh delovnih dneh od podpisa te pogodbe v potrditev predložiti terminski plan dela.

Naročnik ima pravico predlagati korekcije terminskega plana glede na organizacijo dela ali druge objektivne okoliščine. Izvajalec mora terminski plan, ki upošteva korekcije naročniku predložiti v roku osmih dni od prejema predloga korekcij.

Naročnik si pridržuje pravico spreminjati dinamiko izvajanja del v okviru zagotovljenih sredstev.

1. člen

Izvajalec se obvezuje začeti s pogodbenimi deli za predmet te pogodbe takoj po uvedbi v delo. Izvajalec se zavezuje dokončati dela vključno s podpisom primopredajnega zapisnika najkasneje v roku 90 dni od uvedbe v delo.

Izvajalec se obvezuje v roku, ki je naveden v prvem odstavku tega člena, izvesti dela po tej pogodbi in pri tem upoštevati vse zahteve naročnika v zvezi z roki izvedbe del.

Izvajalec se obvezuje, da bo po potrebi izvajal dela tudi izven normalnega delovnega časa, ne da bi za to zahteval dodatna plačila.

Izvajalec se obvezuje, da bo dela izvajal ves svetli del dneva, vse dni vse do dokončanja pogodbenih del, razen ob dela prostih dnevih določenimi skladno z določili zakona, ki ureja praznike in dela proste dneve v Republiki Sloveniji.

Če izvajalec ne začne z deli v pogodbeno ali naknadno določenem roku, sme naročnik oddati dela v celoti ali delno drugemu izvajalcu. Naročnik si v tem primeru lahko zaračuna v breme izvajalca 5 % pribitek na vrednost teh del za kritje svojih manipulativnih stroškov. Vse morebitne višje stroške, vključno pogodbeno kazen in škodo, ki s tem nastane, trpi izvajalec iz te pogodbe. Enako sme ukrepati naročnik, če izvajalec neupravičeno prekine ali ustavi dela.

V primeru, da materiala iz kakršnihkoli razlogov ni mogoče vgraditi v pogodbenem roku, ga je izvajalec dolžan na svoje stroške primerno skladiščiti do odpoklica s strani naročnika.

Rok dokončanja del pomeni uspešno izveden končni pregled, vključno z odpravo vseh pomanjkljivosti, ugotovljenih pri končnem internem tehničnem pregledu in kvalitetnem pregledu, izročitev vse potrebne dokumentacije, pridobiti primopredajni zapisnik oziroma potrdilo o prevzemu, ki ga podpiše nadzornik, imenovan s strani naročnika (v nadaljevanju: nadzornik).

1. člen

Izvajalec ima pravico zahtevati podaljšanje roka za izvajanje del:

* zaradi dodatnih del, izvedenih po pisni zahtevi naročnika in
* zaradi ravnanja tretjih oseb, ki onemogočajo izvedbo del in ki niso posledica ravnanja pogodbenih strank,
* zaradi višje sile, skladno z veljavno obligacijsko-pravno zakonodajo.

Na nastop in prenehanje okoliščin, ki po tej pogodbi lahko vplivajo na spremembo rokov, mora izvajalec opozoriti naročnika pisno in jih takoj evidentirati v gradbenem dnevniku.

Izvajalec lahko predlaga skrajšanje roka za izvajanje del, če bistveno hitreje napreduje z deli, kot je predvideno v pogodbi.

V obeh primerih se sklene aneks k pogodbi. Izvajalec mora v obeh primerih nasloviti na naročnika obrazloženo vlogo za spremembo dinamike izvajanja del in spremembo končnega roka izvedbe del, kar mora potrditi tudi odgovorni nadzornik.

Pogodbeni stranki soglasno izključujeta vremenske razmere kot razlog za podaljšanje roka izvedbe.

Spremembo pogodbe za podaljšanje roka se lahko predlaga pred iztekom roka iz 12. člena te pogodbe. Skrajšanje roka lahko izvajalec zahteva kadarkoli.

**ZAMUDE**

1. člen

Izvajalec se zavezuje, da bo ob izpolnjenih obveznostih naročnika spoštoval pogodbene roke. Če izvajalec po svoji krivdi zamudi pogodbeno dogovorjene roke, je izvajalec dolžan plačati naročniku pogodbeno kazen v višini pol odstotka (0,5%) od skupne pogodbene vrednosti z DDV za vsak zamujeni koledarski dan, vendar ne več kot 10 % skupne pogodbene vrednosti z DDV.

V primeru zamude planiranih rokov po terminskem planu lahko naročnik zaračuna pogodbeno kazen v višini pol procenta 0,5 % od pogodbene vrednosti z DDV za vsak dan zamude že med izvajanjem del.

Naročnik ima pravico uveljavljati pogodbeno kazen najkasneje v roku 8 dni po prejemu računa.

Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v 8 (osmih) dneh od izstavitve.

Naročnik premij za predčasno končanje del ne priznava.

Pogodbeni stranki soglašata, da pravica pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni. Za poplačilo nastalih stroškov in škode lahko naročnik unovči finančno zavarovanje za dobro izvedbo pogodbenih obveznosti, v kolikor pa le-to ne zadostuje, mora izvajalec plačati razliko do polne višine nastalih stroškov in škode v 8 dneh od datuma prejema pisnega zahtevka naročnika.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

1. člen

Izvajalec se za zavarovanje dobre izvedbe pogodbenih obveznosti zavezuje izročiti naročniku ob podpisu te pogodbe dve bianco menici z menično izjavo in pooblastilom za unovčenje, in sicer v višini 10 % skupne pogodbene vrednosti z DDV, z veljavnostjo vsaj še trideset dni po izteku pogodbenega roka.

Naročnik bo finančno zavarovanje za dobro izvedbo pogodbenih obveznosti unovčil v primeru, če izvajalec svojih pogodbenih obveznosti ne bo izpolnil v dogovorjeni kakovosti, količini in rokih in na način, opredeljen v tej pogodbi. Finančno zavarovanje dobro izvedbo pogodbenih obveznosti lahko naročnik unovči tudi v primeru stečaja, likvidacijskega postopka ali drugega postopka, katerega posledica ali namen je prenehanje poslovanja izvajalca ali katerikoli drug postopek, podoben navedenim postopkom, skladno s predpisi države, v kateri ima izvajalec sedež ter v primeru, če izvajalec naročniku v predvidenem roku ne predloži finančnega zavarovanja za odpravo napak v garancijskem roku.

Če se med trajanjem izvedbe pogodbe spremeni rok za izvedbo pogodbenih del, kvaliteta in količina, mora ponudnik ob podpisu aneksa k tej pogodbi predložiti finančno zavarovanje , v skladu s spremembo roka oziroma pogodbene vrednosti.

**OBRAČUN, PLAČILO IN PREVZEM DEL**

1. člen

Izvršena dela v višini pogodbene vrednosti se obračunajo po opravljenem delu po dejansko izvedenih količinah na podlagi izvajalčevega predračuna. Količino in vrednost opravljenega dela potrdi naročnik elektronsko s podpisom odredbe za izplačilo, in sicer na podlagi predhodne potrditve situacije s strani nadzornika, iz 31. člena te pogodbe.

Pogodbene cene na enoto so fiksne. Izvajalec ni upravičen do podražitev.

Izvajalec je dolžan pisati gradbeni dnevnik in knjigo obračunskih izmer.

1. člen

Pogodbeno vrednost bo naročnik plačal po izstavljenih računih, ki bodo izdelani na podlagi dokumenta o opravljenih delih z navedenimi pogodbenimi cenami in potrjenega primopredajnega zapisnika, pripravljenega ob prevzemu opravljenih del. Dokument o opravljenih delih potrdi nadzornik.

Izvajalec izstavi račune v elektronski obliki (eRačun) in jih posreduje na UJP (spletna aplikacija UJPnet), ki je enotna vstopna in izstopna točka za izmenjavo računov in spremljajočih dokumentov v elektronski obliki. Plačilo se opravi na podlagi izdelanih in s strani odgovornega nadzornika potrjenih situacijah, ki so priloga računa. Na računu se je potrebno nedvoumno sklicevati na prilogo (primer zapisa na računu: Podatki o vrsti in količini del so razvidni iz situacije št. ….. z dne …., ki je sestavni del tega računa.) Rok plačila računa je 30. dan oziroma kot določa veljavna zakonodaja in prične teči naslednji dan od datuma prejema pravilno izstavljenega računa, pri čemer se za uradni datum prejema šteje datum prejema računa v spletno aplikacijo UJPnet. Če naročnik izpodbija del zneska, ki je obračunan s situacijo, račun zavrne.

Računu mora biti priložen potrjen primopredajni zapisnik, pripravljen ob prevzemu opravljenih del.

Na računu mora biti navedena podlaga za izstavitev računa, kot je št. pogodbe, št. javnega naročila, ipd.

Naročnik bo potrjen znesek nakazal na TRR izvajalca, ki je naveden na izstavljeni situaciji oz. računu.

Roki plačil morebitnim podizvajalcem so enaki kot za izvajalca.

1. člen

Izvajalec je dolžan datum dokončanja del vpisati v gradbeni dnevnik in naročnika takoj pozvati na prevzem del.

O izročitvi in prevzemu del sestavijo in podpišejo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:

* ustreznost izvedenih del po določilih te pogodbe in pravilih stroke,
* datum začetka, datum dokončanja del ter datum prevzema del,
* kakovost izvedenih del in pripombe naročnika v zvezi z njo,
* opredelitev del, ki jih je izvajalec dolžan ponovno izvesti, dokončati ali popraviti,
* predložitev dokumentacije (dokazilo o zanesljivosti objekta, a-testi)
* ostalo.

Če pogodbeni stranki s primopredajnim zapisnikom ugotovita, da mora izvajalec določena dela dokončati, popraviti ali jih takoj ponovno izvesti, se šteje, da so bila dela uspešno dokončana in prevzeta (oziroma predana) šele takrat, ko izvajalec izpolni naročnikove zahteve iz primopredajnega zapisnika in se sestavi nov zapisnik o odpravi s primopredajnim zapisnikom o odpravi ugotovljenih pomanjkljivosti.

Če izvajalec po svoji krivdi ne odpravi evidentiranih pomanjkljivosti najkasneje v roku 30 dni od ugotovitve pomanjkljivosti, je izvajalec dolžan plačati naročniku pogodbeno kazen v višini pol odstotka (0,5 %) od pogodbene vrednosti z DDV za vsak zamujeni koledarski dan, vendar ne več kot 10% pogodbene vrednosti z DDV.

Če pogodbeni stranki s primopredajnim zapisnikom ugotovita, da mora izvajalec določena dela dokončati, popraviti ali jih takoj ponovno izvesti, pa izvajalec tega v s strani naročnika postavljenem roku ne stori, sme naročnik dela naročiti drugemu izvajalcu, ki jih le-ta izvede na izvajalčev račun s pribitkom vseh stroškov, ki jih je utrpel naročnik. Naročnik si v tem primeru lahko zaračuna v breme izvajalca 5 % pribitek na vrednost teh del za kritje svojih manipulativnih stroškov.

1. člen

Pogodbeni stranki sta sporazumni, da takoj po uspešni predaji oziroma sprejemu vseh del začneta z izdelavo končnega obračuna, ki ga izdelata v najkrajšem možnem času, vendar ne pozneje kot v 30 dneh od dneva uspešne predaje oziroma sprejema vseh del oziroma v 10 dneh od izdaje potrdila o odpravi pomanjkljivosti.

Ob končni primopredaji del mora izvajalec naročniku izročiti vso dokumentacijo v zvezi s predmetom pogodbe, vključno z navodili za vzdrževanje in obratovanje, vsemi veljavnimi atesti vgrajenih materialov ter vso dokumentacijo, ki je bila zahtevana v postopku javnega razpisa.

**RAVNANJE Z ODPADKI**

1. člen

Izvajalec je dolžan v skladu s predpisi, ki urejajo področje ravnanja z odpadki, na objektu hraniti ali začasno skladiščiti odpadke ločeno po vrstah gradbenih odpadkov, pri čemer morajo biti nevarni odpadki shranjeni ali skladiščeni ločeno od drugih odpadkov.

Izvajalec mora zagotoviti hrambo ali začasno skladiščenje gradbenih odpadkov na objektu tako, da ne onesnažuje okolja in da je zbiralcu le-teh omogočen dostop za njihov prevzem.

Naročnik pooblašča izvajalca za oddajo gradbenih odpadkov izključno zbiralcu oziroma predelovalcu le-teh, z namenom, da se pretežni del gradbenih odpadkov predela v reciklate in odstrani čim manjši delež preostanka gradbenih odpadkov, pri čemer mora izvajalec ob oddaji vsake pošiljke odpadkov paziti, da se pravilno  izpolni evidenčni list, določen s predpisom, ki ureja ravnanje z odpadki. Paziti mora tudi, da so zbiralci, predelovalci, odstranjevalci ter prevoznik gradbenih odpadkov vpisani v ustrezne evidenčne sezname na Agenciji RS za okolje (ARSO) in da posedujejo ustrezna dovoljenja za zbiranje, predelavo, prevoz oziroma odstranjevanje. Izvajalec mora mesečno sproti za namen vzpostavljanja evidence predložiti seznam evidenčnih listov, ob izročitvi in prevzemu del pa izročiti naročniku evidenčne liste in drugo, s predpisi o ravnanju z odpadki ter graditvi objektov, določeno dokumentacijo.

**PREHOD RIZIKA, ČAS IN NAČIN IZROČITVE**

1. člen

Odgovornost za riziko preide od izvajalca k naročniku po uspešni primopredaji, razen jamstva za napake, ki od izvajalca k naročniku preide v garancijskih rokih po določilih te pogodbe.

Izročitev se opravi skladno s terminskim planom oziroma dejansko izvedbo. To je mogoče opraviti na podlagi uspešno opravljene primopredaje z zapisnikom oz. z zapisnikom o odpravi morebitnih pomanjkljivosti, ugotovljenih pri primopredaji ter z izročitvijo vse pogodbeno opredeljene oziroma potrebne dokumentacije, ki se jih izroči odgovornemu predstavniku naročnika.

**ZAVAROVANJE DEL, MATERIALA IN OPREME**

1. člen

Izvajalec je dolžan na svoje stroške zavarovati proti vsem rizikom vsa dela, material in opremo do njihove polne vrednosti do izročitve objekta naročniku, in zavarovati vse vrste svoje odgovornosti za primere, ki bi nastali iz predmeta te pogodbe. Prav tako je dolžan zavarovati tudi dodatne nevarnosti (poplava, visoka voda, zemeljski plaz, ipd.).

Naročnik je na podlagi zgoraj navedenega prost vsakršne odgovornosti do izročitve objekta. Morebitne odškodninske zahtevke pa bo naročnik posredoval v nadaljnje reševanje zavarovalnici, ki je razvidna iz zavarovalne police.

Izvajalec ne odgovarja za škodo, ki jo povzročijo na objektu in skupnih delih in napravah objekta drugi izvajalci, ki so v neposrednem pogodbenem odnosu z naročnikom.

**GARANCIJSKE OBVEZNOSTI, ODPRAVA NAPAK, PREDPISI, NORMATIVI, NADZOR**

1. člen

Garancijski rok po tej pogodbi je:

* garancijski rok za izvedena dela je 5 let od podpisa primopredajnega zapisnika.
* garancijski rok za napake v izdelavi gradnje, ki zadevajo njeno solidnost je 10 let od primopredaje del, v skladu z določili veljavnega Obligacijskega zakonika.
* za ostale vgrajene naprave in opremo veljajo garancijski roki proizvajalcev.

Garancija teče od dneva pridobitve podpisa primopredajnega zapisnika.

1. člen

Napake oziroma pomanjkljivosti izvedbe, ki jih ugotovi naročnik med izvajanjem ali pri prevzemu del oziroma v garancijskem roku, mora izvajalec na svoje stroške odpraviti takoj oziroma v roku, ki ga določi naročnik. V kolikor tega ne opravi, sme naročnik napake odpraviti na izvajalčev račun s pribitkom vseh stroškov, ki jih je utrpel naročnik.

Odzivni čas na obvestilo o napaki je do 3 dni in rok za odpravo napak do največ 7 dni, oziroma se rok sporazumno določi v zapisniku (rok za odpravo napak je lahko tudi krajši ali daljši od določenega, odvisno od vrste ugotovljene napake).

Za zamenjane dele v garancijski dobi prične teči nov garancijski rok z dnem zamenjave.

Garancija je vezana na normalne pogoje uporabe in primerno ter strokovno vzdrževanje. V primeru, da se v garancijski dobi pojavi napaka zaradi nesolidnega ali neustreznega dela ali materiala, jo mora izvajalec odpraviti na svoje stroške, v primernem roku, ki začne teči po tem, ko ga naročnik obvesti o nastali napaki.

Če izvajalec v primernem roku ne odpravi napake in se z naročnikom ne dogovori za nov rok odprave, bo naročnik odpravo napake poveril drugemu izvajalcu na stroške izvajalca iz te pogodbe (kot dober gospodar). Naročnik si v tem primeru lahko zaračuna v breme izvajalca 5 % pribitek na vrednost teh del za kritje svojih manipulativnih stroškov. Naročnik v tem primeru lahko unovči garancijo, ki je sestavni del te pogodbe, za odpravo napak v garancijskem roku.

Če napaka vpliva na rabo objekta iz te pogodbe in je povzročena po krivdi izvajalca ali njegovih podizvajalcev in kooperantov, je izvajalec dolžan naročniku nadomestiti vso nastalo škodo zaradi neobratovanja objekta.

V garancijskem roku bo izvajalec odpravil vse napake in izdal novo finančno zavarovanje za popravljeni del ob upoštevanju rokov iz prvega odstavka tega člena, ki ga bo izročil odgovornemu predstavniku naročnika.

Izvajalec je dolžan dopustiti in omogočiti naročniku učinkovit nadzor nad kvaliteto dobavljenih stvari in opravljenih storitev, in sicer po nadzorniku, določenem v 31. členu te pogodbe.

Naročnik bo pred iztekom garancijskega roka opravil pregled stanja izvedenih del in ostale postopke za zaključitev vseh medsebojnih pogodbenih obveznosti. Izvajalec bo moral v skladu s prvim odstavkom tega člena ugotovljene napake in pomanjkljivosti odpraviti v zahtevanem roku.

**FINANČNO ZAVAROVANJE ZA ODPRAVO NAPAK V GARANCIJSKEM ROKU**

1. člen

Izvajalec se zavezuje izročiti naročniku finančno zavarovanje za odpravo napak v garancijskem roku (bančno garancijo ali kavcijsko zavarovanje), v roku 15 dni po podpisu primopredajnega zapisnika, in sicer v višini 5 % končne pogodbene vrednosti z DDV. Rok trajanja finančnega zavarovanja mora biti za trideset (30) dni daljši kotsplošni garancijski rok za kvaliteto izvršenih del. V primeru, da izvajalec ne predloži finančnega zavarovanja, naročnik ne potrdi računa oz. unovči finančno zavarovanje za dobro izvedbo del ter to vrednost obdrži kot zadržani znesek do poteka garancijskega roka.

**PODIZVAJALCI**

1. člen

Izvajalec je dolžan vsa dela izvršiti sam, s svojimi delavci in materialom. Izvajalec sme podizvajalca po lastni izbiri vključiti v dela po tej pogodbi le na podlagi predhodnega soglasja naročnika, s sklenitvijo aneksa k tej pogodbi, sicer se šteje, da naročnik ni dal soglasja za vključitev podizvajalca v dela po tej pogodbi.

V primeru, da naročnik da soglasje za vključitev podizvajalca v dela po tej pogodbi, mora izvajalec pred podpisom aneksa k tej pogodbi izročiti naročniku:

* podatke o podizvajalcu (naziv, naslov, matično številko, davčno številko in transakcijski račun),
* podatke o vrsti del, ki jih bo izvedel podizvajalec,
* podatke o predmetu, količini in vrednosti del in rok izvedbe teh del,
* morebitno zahtevo podizvajalca za neposredno plačilo.

Izvajalec se obvezuje, da se bo z aneksom iz prejšnjega odstavka tega člena zavezal, da bo pogodbe o odstopu terjatev po tej pogodbi sklepal samo s soglasjem naročnika.

1. člen

Podatki o podizvajalcih:

|  |  |  |  |
| --- | --- | --- | --- |
| Podatki o podizvajalcu  (naziv, naslov, matična številka, davčna številka in transakcijski račun, zakoniti zastopnik) | Vsaka vrsta del, ki jih bo izvedel podizvajalec | Vrednost del podizvajalca z DDV ali % glede na skupno pogodbeno vrednost | Neposredna plačila so obvezna |
|  |  |  | DA / NE |

V kolikor podizvajalec v skladu in na način, določen v petem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in izvajalca.

Če bo podizvajalec v skladu in na način, določen v drugem in tretjem odstavku 94. člena ZJN-3 zahteval neposredna plačila, se šteje, da:

* izvajalec s podpisom te pogodbe pooblašča naročnika, da na podlagi potrjenega računa oziroma situacije s strani izvajalca neposredno plačuje podizvajalcu;
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto izvajalca poravna podizvajalčevo terjatev do izvajalca;
* izvajalec svojemu računu ali situaciji priloži račun ali situacijo podizvajalca;
* podizvajalec po opravljeni storitvi račun v elektronski obliki (e-račun) izstavi izvajalcu;
* je izvajalec s predložitvijo e-računa podizvajalca naročniku potrdil račun podizvajalca.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila izvajalcu. Naročnik o izvedenem plačilu obvesti izvajalca na e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3. V kolikor izvajalec tega ne bo storil, ima naročnik pravico, da za vsako ugotovljeno kršitev izvajalcu zaračuna pogodbeno kazen v višini 5.000,00 EUR za neobveščanje oziroma neposredovanje potrebnih podatkov o posameznem podizvajalcu.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora naročnik od izvajalca zahtevati, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

V primeru, da se je izvajalec za izpolnjevanje pogoja »Reference« ali pogoja »Vodja gradnje« iz razpisne dokumentacije skliceval na podizvajalce, se izvajalec zavezuje, da bodo ti podizvajalci izvedli dela, za katera so izkazali sposobnost, skladno z 81. členom ZJN-3, v nasprotnem primeru lahko naročnik izvajalcu za vsako ugotovljeno kršitev izvajalcu zaračuna pogodbeno kazen v višini 5.000,00 EUR, Naročnik v nadaljnjih primerih lahko unovči finančno zavarovanje za dobro izvedbo pogodbenih obveznosti. V primeru nadaljnjih kršitev tega odstavka pogodbe, lahko naročnik odstopi od pogodbe in zaračuna pogodbeno kazen zaradi neizpolnitve.

***(člen se uporabi le v primeru, da bo izvajalec izvedel naročilo s podizvajalcem)***

**ODSTOP OD POGODBE**

1. člen

Naročnik lahko odstopi od pogodbe, če:

* izvajalec po pisnem pozivu naročnika in dodatnem roku ne prične z deli ali z njimi po prekinitvi ne nadaljuje;
* če izvajalec v roku 14 dni od veljavnosti pogodbe in uvedbe v delo ne prične z delom;
* če izvajalec zamuja z deli po faznih rokih iz potrjenega terminskega plana del oziroma z dokončanjem del več kot 20 dni;
* nadzornik ugotovi, da izvajalec dela nekvalitetno in v nasprotju s pravili stroke;
* izvajalec krši določila te pogodbe vezane na veljavno Uredbo o zelenem javnem naročanju;
* izvajalec brez soglasja naročnika odda dela podizvajalcem, ki niso bili navedeni v ponudbi;
* izvajalec krši obveznosti, dogovorjene v tej pogodbi.
* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

1. člen

V primeru odstopa od pogodbe iz razlogov, navedenih v prejšnjem členu te pogodbe, naročnik ustavi vsa plačila izvajalcu do ugotovitve nastale škode, ki jo je dolžan izvajalec plačati.

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

Če naročnik odstopi od pogodbe iz razlogov, navedenih v prejšnjem členu, lahko izvajalcu zaračuna pogodbeno kazen za neizpolnitev v višini 50 % pogodbene vrednosti z DDV. Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v 8 (osmih) dneh od izstavitve.

**RAZVEZNI POGOJ**

30. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

• plačilom za delo,

• delovnim časom,

• počitki,

• opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**POOBLAŠČENI PREDSTAVNIKI POGODBENIH STRANK**

31. člen

Predstavnika naročnika: Anton Brodnik, Gašper Koprivnikar

Nadzornik: Komunalno podjetje Velenje d. o. o.

Vodja nadzora: Saša Milijaš

Skrbnik pogodbe: Gašper Koprivnikar

Predstavnik izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vodja del: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V primeru zamenjave pooblaščenih predstavnikov morata pogodbeni stranki pisno obvestiti druga drugo, in sicer z navedbo dneva prenehanja pooblastila in o imenu novih odgovornih predstavnikov.

**PROTIKORUPCIJSKA KLAVZULA**

32. člen

Pogodba je nična, v kolikor kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.

**KONČNE DOLOČBE**

33. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče.

Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

Kakršne koli spremembe te pogodbe so možne le s sklenitvijo aneksa k tej pogodbi in le izjemoma, vedno pa ob soglasju obeh pogodbenih strank.

34. člen

Ta pogodba je sklenjena in prične veljati, ko jo podpišeta predstavnika obeh pogodbenih strank pod odložnim pogojem, da bo izvajalec naročniku izročil ustrezno finančno zavarovanje za dobro izvedbo pogodbenih obveznosti.

Ta pogodba velja do izpolnitve vseh pogodbenih obveznosti.

Ta pogodba je sklenjena v 3 enakih izvodih, od katerih prejme naročnik dva (2), izvajalec pa en (1) izvod.

Številka: JN-0210/2021

Priloga: Ponudba ponudnika št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_

|  |  |
| --- | --- |
| V \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_ | V Velenju, \_\_\_\_\_\_\_\_\_\_\_\_\_\_\_\_\_\_ |

IZVAJALEC NAROČNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mestna občina Velenje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, direktor župan Peter DERMOL

………………………………….

(podpis župana)

*Opomba: Obdelava osebnih podatkov je skladno z določili člena 6 Splošne uredbe EU o varstvu podatkov (GDPR, 2016/679) potrebna zaradi izvedbe postopka oddaje javnega naročila skladno z veljavnim Zakonom o javnem naročanju.*